ΟΡΓΑΝΩΣΗ ΕΡΓΑΣΙΑΣ ΕΒΠ (ΙΩΑΝΝΑ ΜΠΑΡΜΠΑΓΙΑΝΝΗ)

 Κύριος στόχος μου ως ΕΒΠ είναι οι μαθητές και μαθήτριες του Σχολείου μας να μπορέσουν να αυτοεξυπηρετηθούν και αυτονομηθούν στους τομείς της σίτισης, της σωματικής υγιεινής και της αυτοεξυπηρέτησης στην τουαλέτα.

 Η διαδικασία που ακολουθείται στην τραπεζαρία: Αρχικά πριν καθίσουν στην τραπεζαρία όλα τα παιδιά πρέπει να έχουν πλύνει τα χέρια, ώστε να ξεκινήσουν το φαγητό τους. Όσα παιδιά δεν μπορούν να φάνε μόνα τους, προσφέρουμε τη βοήθειά μας, αλλά σιγά- σιγά τα αφήνουμε να προσπαθήσουν μόνα, ώστε να φτάσουν στο επίπεδο να τρώνε μόνα τους, έστω κατόπιν καθοδήγησης.

 Η διαδικασία που ακολουθείται στην αφαίρεση της πάνας: Όσα παιδιά βρίσκονται στο στάδιο κατάκτησης αφαίρεσης της πάνας, τους επισημαίνουμε συχνά την ανάγκη της τουαλέτας, για να μπορέσουν να κατανοήσουν ότι πρέπει να  πάνε την τουαλέτα για να μη να λερωθούν. Σε παιδιά που αφαιρείται η πάνα ορίζουμε χρονικό περιθώριο τις πρώτες εβδομάδες ώστε να τους το υπενθυμίζουμε συχνά και να μπορέσουν να τα καταφέρουν σταδιακά στο σχολείο. Σε συνεργασία με την οικογένεια εφαρμόζεται το ίδιο πρόγραμμα, ώστε το παιδί να φτάσει στο επιθυμητό επίπεδο να μη χρειάζεται την πάνα καθ’ όλη τη διάρκεια της ημέρας και της νύχτας.

 Πολύ σημαντικό είναι τα παιδιά να πλένουν συχνά τα χέρια και να μην τα βάζουν  στο στόμα ή ν αποφεύγουν να αγγίζουν όλες τις επιφάνειες. Η υπενθύμιση για το πλύσιμο των χεριών γίνεται σε κάθε αλλαγή προγράμματος.

 Ιωάννα Μπαρμπαγιάννη